21 O ka se itse gore batho ba tla tsibogela jang temana e e tlhophilweng sentle. Ka sekai, Basupi ba le babedi ba kwa Australia ba ne ba etela mosadi mongwe yo mosha. Mongwe wa bone o ne a mmotsa a re: “A o itse leina la Modimo?” go tswa foo a bala temana e le nngwe—Pesalema 83:18. Mosadi yoo a re: “Ke ne ka gakgamala! Fa ba sena go tsamaya ke ne ka kgweetsa dikilometara di le 56 go ya kwa lebenkeleng le le rekisang dibuka go ya go sekaseka dithanolo tse dingwe tsa Baebele mme ka ba ka lebelela leina leo mo dikishinaring. Fa ke sena go tlhatswega pelo gore leina la Modimo ke Jehofa, ke ne ka ipotsa gore ke eng se ke sa ntseng ke sa se itse.” Moragonyana fela ga foo, ene le monna yo a tlileng go mo nyala ba ne ba simolola go ithuta Baebele mme ba ne ba kolobediwa.